Jacinda Ardern câștigă detașat al doilea mandat de premier al Noii Zeelande.
Partidul Laburist, din care face parte Ardern, a câștigat cele mai multe locuri în Parlament. Jacinda Ardern a codnus țara în timpul a două valuri ale pandemiei, iar numărul de infectări a fost redus, comparativ cu restul lumii. Ea a impus restricții încă de la debutul apariției primelor cazuri.
Jacinda Ardern, supranumită "Doamna de fier a pandemiei", a obținut un nou mandat de prim-ministru al Noii Zeelande, după ce partidul din care face parte – Partidul Laburist – a câștigat alegerile parlamentare, transmite Reuters.După numărarea a 98% din voturi, Partidul Laburist are 64 din cele 120 de locuri din viitorul Parlament.Partidul Național are 27% din voturi, fapt ce se traduce prin 35 de mandate în forul legislativ."Acestea nu au fost nişte alegeri obişnuite; nu sunt timpuri obişnuite. Este o perioadă plină de incertitudine şi nervozitate şi suntem decişi să fim un antidot pentru asta", a spus Jacinda Ardern, după aflarea rezultatelor parțiale.